apakah itu penyakit asma?
asma atau  'bronchiol asthma' bererti seseorang itu mengidap penyakit dimana salur-salur pernafasannya akan mengecil ketika asma menyerang. inilah yang menyebabkan seseorang itu sukar bernafas dan nafasnya akan berbunyi. peringkat kedua asma adalah apabila berlaku radang 'inflamation' di dinding-dinding salur pernafasan tersebut atas tindakbalas badan.  
dalam keadaan biasa dan normal kanak-kanak itu tidak mempunyai apa-apa tanda, kerana proses pengecilan itu adalah sementara.   
walaupun asma secara amnya seperti penyakit biasa, tetapi kadangkala penyakit asma yang teruk boleh juga menyebabkan maut dan asma yang tidak terkawal boleh menyebabkan kanak-kanak itu mempunyai tumbesaran yang terganggu.
asma adalah penyakit yang mempunyai banyak faktor penyebab; ianya adalah satu penyakit yang dikaitkan dengan keturunan dimana seseorang anak itu mempunyai kebarangkalian mendapat asma jika ibu bapanya mempunyai asma. asma juga adalah satu daripada penyakit alahan (allergic), 'allergic rhinitis' dan 'utricaria'.  
asma biasanya menyerang apabila seseorang itu tededah kepada faktor-faktor luaran yang dipanggil 'allergen' seperti habuk, cuaca sejuk, makanan, kucing atau haiwan berbulu yang lain dan juga jangkitan kuman pada saluran pernafasan ('upper respiratory tract infection) dilihat apabila kanak-kanak itu demam dan batuk dan diserang asma.